Sacrosancta Dei ecclesia que est in onore beati Petri apostoli Cluniensis, et domnus Mayoli, abba, et Vuarnerius, prior, et domnus Adto et aliis monachis. Ego Donadeus, presbiter, dono vobis de res meas qui sunt sitas in pago Matissense, in agro Salorniacense, in villa Vernulio: oc est vinea et campus insimul tenente; terminad a mane via publica, a medio die terra Alcoldo, a siro Craona, a cercio terra Joanni, prepositi. Infra isto terminio, quicquid abeo totum vobis dono. Dono vobis super fluvium Craona farnario et campo et sclusa una, medietatem que mihi advenit vobis dono; et salceo in ipso loco totum vobis dono, ea tenore dummodo vivi usum et fructum: pos meum discessum vobis perveniet, sine nullum contradicentem, et faciatis quid vultis. Si quis vero ullus omo de eredibus meis, qui contra donacione ista calumniare voluerit, auri libras IIIIor componat, firma stabilis permaneat, cum stipulacione subnixa. Ego Donadeus, presbiter, qui donacione ista fierit et firmare rogavit. In quisco anno in censo dimidium modium de mustum. S. Donadeus, presbiter. S. Adalelmus. S. Vuarnerius. S. Joannes. S. Eldebaldus, presbiter. Data per manu Bernardi, sacerdoti, scripsit, datavit die lunis, III kalendas mayo, annos XVI regnante Lotario rege.